જોકે કોંગ્રેસની દુર્દશાથી નરેન્દ્ર મોદીની સિદ્ધિઓ ઓછી થઇ જતી નથી પણ ઊલટાની વધી જાય છે કે છેલ્લા દશ વર્ષમાં નરેન્દ્ર મોદીએ પોતાની વિકાસવાદી કાર્ય શૈલીના કારણે ગુજરાતમાંથી વિપક્ષને લગભગ સમાપ્ત જ કરી નાખ્યો. ( ભાજપના અન્ય મુખ્યમંત્રીઓ બોધ પાઠ લે ) હિન્દુત્વની સાથે વિકાસના મિશ્રણનો જે કોકટેલ નરેન્દ્ર મોદીએ રજુ કર્યો છે જે ભાજપના મુખ્યમંત્રી પોત પોતાના રાજ્યોમાં અને ભાજપનું કેન્દ્રિય નેતૃત્વ સમગ્ર રાષ્ટ્રમાં લાગુ કરવાનું જલ્દી વિચારે તો જ ૨૦૧૪ ની લોકસભાની ચૂંટણીમાં પક્ષની મજબૂતાઈની સંભાવનાઓ વધી શકે છે. ખરેખર તો નરેન્દ્ર મોદી એ જ સમયે ચૂંટણી જીતી ગયા હતા જયારે સદભાવના મિશન વખતે એક મંચ પર તેમણે એક મૌલાના દ્વારા સફેદ જાળીદાર ટોપી પહેરવાની સ્પષ્ટ ના પાડી દીધી હતી. એ જ દિવસે એમણે એવો સંદેશ આપી દીધો હતો કે તેઓ ગુજરાતમાં બનાવતી સેકુલર નાટકબાજી નહિ ચાલવા દે પણ કોઈ પણ ભેદ ભાવ વગર વિકાસવાદી મુસલમાનોને સાથે લઈને ચાલશે. એનું જ પરિણામ આવ્યું કે ગુજરાતની ૧૨ મુસ્લિમ બહુમતીવાળી સીટોમાંથી ૯ સીટો ભાજપને પ્રાપ્ત થઇ. આમાંથી એક તો વિધાનસભા મતવિસ્તાર જમાલપુરમાં તો ૮૦ ટકા મુસલમાનો છે જ્યાંથી આજ સુધી કોઈ હિંદુ ઉમીદવાર જીત્યો નથી ત્યાંથી પણ મોદીના પસંદગીના હિંદુ ઉમેદવારે વિજય નોધાવ્યો. અર્થાત નરેન્દ્ર મોદીએ આ તથાકથિત સેક્યુલર મીથાકોને તોડી મરોડી નાખ્યા છે. તેમણે બતાવી દીધું કે ગુજરાતના મુસલમાનો પણ આમ નાગરીકો જ છે અને તેમને પણ તુષ્ટિકરણની રાજનીતિ થી ઉપર ઉઠાવી મુખ્ય ધરામાં લાવી શકાય છે.